Norvega Popola Helpo

La Norvega Popola Helpo (, akronime NPA) estas norvega helporganizo. Ĝi estas la humanitara solidareca brako de la sindikata movado kaj estis fondita en 1939. La organizo estas membro-gvidata kaj havas proksimume 14 000 membrojn kaj preskaŭ 2 200 dungitojn en 33 landoj.

 Agado 
La laboro de la organizaĵo fokusiĝas al du kernaj areoj: "Justa distribuado de potenco kaj rimedoj" kaj "Protekto de vivo kaj sano". En Norvegio, Norsk Folkehjelp okupiĝas pri areoj kiel akcidentpreventado, sukuro kaj savservoj, inkludo kaj kontraŭrasismo, kaj la funkciigo de azil-akceptejoj. Internacie, la organizaĵo laboras pri forigo de minoj kaj eksplodaĵoj kaj pri projektoj antaŭenigantaj demokratiigon, la rajtojn de indiĝenaj popoloj, egalecon kaj la justan distribuadon de tero kaj rimedoj.http://www.npaid.org

Norvega Popola Helpo aktivas en pli ol 30 landoj. Lokaj radikoj estas ŝlosilaj por daŭripovaj projektoj, tial la organizaĵo ĉiam kunlaboras kun lokaj partneroj kaj aŭtoritatoj. Norvega Popola Helpo estas unu el la ĉefaj organizaĵoj de la mondo en la kampo de humanitara minforigo kaj aktive kampanjis en Norvegio kaj internacie por malpermeso de teraj minoj kaj la Konvencio pri Grapolbomboj (Aretmunicioj), kiu estis subskribita en Oslo en 2008.

La kvar ĉefaj agadoj de Norvega Popola Helpo estas la jenaj:

 Longdaŭra disvolviĝo kaj demokratia laboro
 Humanitara malarmado
 Sanitaro kaj savservo
 Rifuĝintoj, azilo kaj integriĝa laboro

 Referencoj 

 Eksteraj ligiloj 

 Oficiala retejo (norvega)
 Oficiala retejo (angla)
 NPA ĉe Facebook

Kategorio:Organizaĵoj fonditaj en 1939
Kategorio:Organizaĵoj en Norvegio
Kategorio:Humanitaraj organizaĵoj